"জওয়ান সিনেমা "

মেসেজ ছাড়া মুভি হয়?

না, হয় না। এক কথায় উত্তর। মুভি মানেই কিছু না কিছু মেসেজ। এখন সে মেসেজ অনেকের চোখে নাও পরতে পারে, বাট মুভি দেখলাম,  তবে মেসেজ ছিল না, এটা হতে পারে না।

তাই #Jawaan  সিনেমার অগুন্তি রিভিউ, (যার সব কটারই এক সুর, মুভিতে সোশ্যাল মেসেজ আছে,) পড়ে ভাবছিলাম কি এমন সোশ্যাল মেসেজ দিল,  মুভিতে যে সবাই মেসেজে মুগ্ধ হয়ে গেল!

ভাইপোর কথায়,  মুভিটা কোল্যাজ অব মেসেজেস। অ্যাটলি কুমার গল্প বলেন নি। অসংখ্য মেসেজের একটা মালা গেঁথে গল্পের আকারে পেশ করেছেন। 

 মেসেজ গুলো দেবার জন্য একটা গল্পের সাহায্য নিয়েছেন। মেসেজের প্রয়োজনে গল্প এসেছে,  অন্যান্য মুভিতে গল্পের প্রয়োজনে মেসেজ চলে আসে। মৌলিক পার্থক্য এটাই।  

মেসেজগুলো কাটা ছেঁড়া করলে মনে হতে পারে, এমন একটা শাসক- বিরোধী গন্ধযুক্ত মেসেজে ভরপুর সিনেমা বিনা বিরোধিতায় নির্বিঘ্নে চলছে কি করে! মানে,  এত নির্বিঘ্নে চলতে দেওয়ার কারণ কি! ভক্তগণ কি নিদ্রা গেছেন!

সব ভোটার যদি ভোট দেওয়ার আগে এত কিছু ভাবতে থাকেন, তাহলে তিনি আর ভোটই দেবেন না! এটা নিশ্চিত! 

তাই শেষের মেসেজটা কাউকে পরখ করে ভোট দেওয়ার মেসেজ  না, নোটায় ভোট দেওয়ার আহ্বান সেটা ভাবতে হবে। আর যত মানুষ নোটায় ভোট দেবে ততই শাসকের লাভ।

 জওয়ান চলতে দেবার নেপথ্য কারণ  এটা নয়তো! ভাবো, ভাবো, দিয়ে নোটায় দাও বা দিতে এসে না ভোট।

আধার,  রেশন,  প্যান কার্ড থাকলেই যে আপনি দেশের নাগরিক হিসেবে স্বীকৃতি পাচ্ছেন না, সেটাও বলে দেওয়া হল। এন আর সির ফ্লেভার!

আর এ-ই অতিমানবিক উপস্থাপনার কেন্দ্রীয় চরিত্রের জন্ম কিন্তু কারাগারে। ঠিক ভগবান শ্রীকৃষ্ণের মতো।

 তাই রামাইয়া বাস্তবাইয়া, বারে বারে বেজে উঠছে! রাম,  তুমি তাড়াতাড়ি চলে এস। রাম মন্দির বাস্তবাইয়া। এ-ই ফেব্রুয়ারিতেই।

কৃষকের আত্মহত্যা,  কৃষি ঋণের চড়া হার, ফসলের দাম না পাওয়া,  বেহাল সরকারি চিকিৎসা ব্যবস্থা,  নির্বাচনে বেআইনী টাকার ব্যবহার,  পরিবেশের বিরুদ্ধে শিল্প নির্মাণ সব সরকারের আমলেই ছিল,  আছে,  থাকবে। নতুনত্ব নেই। 

তবে  সেনাবাহিনীর জন্য নিম্ন মানের অস্ত্র কেনা, সেই অস্ত্র শত্রুর সামনে কাজ না করা,  এটা দেখানো বেশ চমকপ্রদ।  

এই ব্যাপারটা অনেকটা সিসি টিভি লাগানোর মতো হয়ে গেল। সিসি টিভি লাগানো হল, কিন্তু সঠিক সময়ের ফুটেজ পাওয়া গেল না। তাই কে ragging করেছে ধরা গেল না।

কাফিল খানকে মনে আছে। অক্সিজেনের অভাবে শিশু মৃত্যু,  আর কাফিল খানের দেশদ্রোহী তকমা লাভ আর জেল বাস, মনে করিয়ে দেবে জওয়ান।  যদিও এখানে কাফিল খান মহিলা। ডক্টর কাফিল এখানে ডক্টর ইরাম। অভিনয়ে সানিয়া মালহোত্রা। 

অসংখ্য মহিলার উপর অন্যায়,  অত্যাচার হয়েই চলেছে।  তাই একটা জেলেই ছ হাজার সাজাপ্রাপ্ত মহিলা কয়েদী।  

গাড়ি গাড়ি  দুই হাজারের নোট পাচার, কোন সময় সত্যিই  ঘটেছিল কি! দেখানো তো হল।  তবে জনগণের অ্যাকাউন্টে পনের লাখ টাকা দেওয়া সম্ভব এটা কিন্তু সিনেমায় প্রমাণ করে দেওয়া হল।

সেই এক মাথা চুলের আন্দ্রে আগাসিকে,  স্টেফি গ্রাফকে বিয়ে করবার পরে, পুরো ন্যাড়া মাথা হতে দেখে খুব রাগ হত, আগাসির উপর।

তবে শাহরুখ খানকে পুরো ন্যাড়া দেখে একটুও রাগ হয় নি। ভাল মেক আপ। 

জওয়ান ২ আসছে নিশ্চিত।  পরের মিশন সুইস ব্যাঙ্ক, গচ্ছিত নোট ফেরত আনবে! সেই নোট এলেই  পনের লাখ টাকা জনগণের পকেটে আসবেই।  তাই জওয়ান ২ র জন্য অপেক্ষা থাকল। 

জওয়ান চলতে দেওয়ার নেপথ্যে কিন্তু এ-ই মেসেজগুলোই।  মেসেজগুলো কার কাটল সেটা ভোটের পরে জানা যাবে। 

তবে রাজনৈতিক মেসেজগুলো খুব 
ইন্টারেস্টিং এবং সহজবোধ্য। বেটে কো হাত লাগানে সে পহলে বাপ সে  বাত কর! এটা তো খুবই সহজ বোধ্য। 

বেটা কেন? ভাইপো, ভাইঝি, ভাগ্না, ভাগ্নী সব কিছুই হতে পারে। প্রতিটা রাজ্যে আলাদা আলাদা ন্যারেটিভ।  এ-ই বার্তাটি কিন্তু সর্বজনীন। ছোটদের মারতে এসো না। বড়রা কিন্তু তখন ছেড়ে কথা বলবে না। 

ইন্টারেস্টিং মেসেজ হল, শুধু মায়ের ভালবাসা বা বাবার ভালবাসায় সন্তান সম্পুর্ন হয় না। আর ভুল সম্পর্ক জীবনে হতেই পারে। সেটাকে সংশোধন করে নেওয়া উচিত।  ডিভোর্স যে বড্ড বেড়ে গেছে। তাই সন্তানসহ মহিলার বিয়ে একেবারে প্রোগ্রেসিভ মেসেজ। হজম হবে না, চট করে। 

চাকরির লোভ দেখিয়ে ,  এদেশে সব পরিবেশ আইনকে বুড়ো আঙুল দেখিয়ে,  শিল্প স্থাপনের জন্য সারা বিশ্বে আমাদের দেশের আলাদা কদর তা জানা ছিল না। পরিণাম, ভুপাল গ্যাস ট্রাজেডি।  সেটা আবারও ঘটতে পারে। তার ইঙ্গিত দিয়ে যায় এ-ই মুভি।

তাই জওয়ান অসংখ্য মেসেজের কোল্যাজ। কোনো গল্পের চিত্রনাট্য নয়। স্ক্রীন প্লে টাই উপন্যাস। 

সেই জন্য #AtleeKumar কে অভিনন্দন। আর শাহরুখ! সাতান্নের শাহরুখের অভিনয়ের  সবটাই অরিজিনাল, ওর নিজের  মাথার ঘন চুলের মতো।

13.09.2023 published  at my time line #ManasRay
#jawaan
#Jawaan